mudha-mudhi ingkang karoban ing raos bagya. Saderengipun kula matur wonten ing ngarsa panjenengan, langkung rumiyin kula nyuwun agunging sih samodra pangaksama, awit kula kumawantun, ngadeg ing ngarsa panjenengan sami. Puji syukur Alhamdulillah mangga kita aturaken dhumateng Allah SWT, awit rahmat lan hidayahipun,ing enjing menika kita sedaya saged kempal sesarengan ing halaman SMA N 1 Jogonalan ingkang tansah kita remeni lan kita banggakan menika,kanti mboten monten alangan saktunggal punapa. Kita sedaya ngempal ing kampus menika nggadahi maksud utawi tujuan ingkang pokok, yaiku ngundhuraken para siswa kelas XII ingkang sampun ngrampungaken UNAS wonten ing dinten Senin tanggal 22 Maret kala wingi ngantos dumugi tanggal 27 Maret, ingkang dados syarat utama,kangge siswa SMA kangge ngelanjutaken ing jenjang ingkang langkung inggil. Enjing menika, enjing ingkang ngerenyuhaken sanget kangge kita sedaya para hadirin. Awit, ingkang slamanipun kita taseh dados siswa mriki, kita kerep tetepungan, sinau sareng, diskusi sareng,lan ing wayah sekedhap malih kita badhe pisahan. Nanging, kita kagungan pangajeng-ajeng supados perpisahan menika boten kita banjur “pedhot kekancan”. .. Para rencang ingkang badhe pisah menika, sejatinipun nggadahi tugas ingkang langkung abot malih,amargi saya inggil tingkat pendidikan,ugi saya inggil tugas ingkang kedah dipunrampungaken. Mula kita kedah semangat lan sinau mempeng supados menapa ingkang para rencang cita-citaaken saged dipuncapai. Amargi mboten namung kita mawon ingkang bangga menawi sukses, nanging Bapak lan ibu guru kita injih remen lan bangga,langkung-langkung tiyang sepuh kita. Para sedherek sedaya, wayah saged damel kita sedaya tepungan,nanging wayah menika ugi ingkang misahaken kita sedaya. Kita namung saged tansah dedonga, mugi-mugi amal tuwin kesaenanipun para Bpak lan Ibu guru katampi ing sisihipun Gusti Allah Ingkang Maha Agung. Kula cekapi semanten rumiyin atur kula, menawi wonten kiranging atur mawantu-wantu kula nyuwun lumunturing samodra pangaksami. Wassalamu’alaikum Wr. Wb.